Kjører stor terrorøvelse uansett vær
Kulde og mer snøvær varsles over hovedflyplassen natt til onsdag. Timer etterpå skal Norges største terror- og beredskapsøvelse etter planen skal avvikles. Snøfallet har skapt kaos på Gardermoen i dag. Flere titalls fly har blitt kansellert - og svært mange passasjerer har ventet i flere timer på å komme seg videre. Men dagens snøkaos har ikke ført til at Forsvaret og politiet vurderer å la være å gjennomføre «Øvelse Tyr», som vil prege Oslo Lufthavn onsdag og torsdag.- Vi ber om publikums forståelse for dette, og anmoder alle om å følge henvisninger og informasjon gitt av representanter fra politi, Forsvaret og lufthavnledelsen, sier leder for øvelse Tyr, politimester Arne Hammersmark. På OSL gjør flyplassledelsen alt for at terrorøvelsen ikke skal ramme flyavviklingen.- Det er viktig at beredskapen rundt lufthavnen testes, og vi skal gjøre alt vi kan for at det blir en bra øvelse. Samtidig legger Oslo Lufthavn opp til en normal trafikkavvikling, sier pressesjef i Oslo Lufthavn, Vegar Gystad. - Øvelsen skal avvikles uansett, sier Gystad om værmeldingene. Nattens snøvær på Østlandet Været har skapt store trafikale problemer. Og ifølge yr.no er det ventet mer snø natt til onsdag og på formiddagen under øvelsen. Onsdagens gigantiske krisehåndteringsøvelse - den største i Norge gjennom tidene - har bekjempelse av alvorlig kriminalitet og terror som tema.- Øvelse Tyr er en sentral del av arbeidet som er startet i politiet som en følge av 22. juli-kommisjonens rapport, sier politidirektør Odd Reidar Humlegård. - Samhandling med Forsvaret og andre beredskapsaktører står sentralt, samt å øve politiets kompetanse og evne til krisehåndtering, sier politidirektør Odd Reidar Humlegård.
Selv om nye snømengder skulle lave ned og skape trøbbel for flytrafikken på Gardermoen, vil kjempe-terrorøvelsen til politiet og Forsvaret onsdag gå som planlagt.